Дыщи, дыжьыни, жэзи
СССР-м спортымкIэ и мастер Атабиев Арасул и фэеплъу дзюдомкIэ XV урысейпсо зэхьэзэхуэ Черкесск къалэм щекIуэкIащ. Къэбэрдей-Балъкъэрым щыщ спортсменхэм абы ехъулIэныгъэхэр щызыIэрагъэхьащ.
«Успех» командэм и тренер Бэлэтокъуэ Астемыррэ зэхьэзэхуэм и гъуащхьауэ нэхъыфI хъуа Бичегкуев Маирбэчрэ. Килограмми 100-м нэс зи хьэлъагъхэм я деж ХьэпцIэ Артур и хьэрхуэрэгъухэр щыхигъащIэри, дыщэ медалыр къихьащ. Гуппоевэ Алинэ (кг 52-рэ) етIуанэ увыпIэр иубыдащ. Бабыгуей Олегрэ (кг 81-рэ) ГъукIапщэ Самиррэ (кг 90) ещанэ хъуахэщ.
КъБР-м дзюдомкIэ и федерацэм и унафэщI Емкъуж Мухьэмэд къызэрыджиIамкIэ, зэхьэзэхуэм хэтащ Урысейм и хэгъуэгухэм къикIа спортсмен лъэрызехьэу 200-м нэблагъэ.
ФокIадэм и 8 — 15 махуэхэм Урысейм и чемпионат Хабаровск къалэм щекIуэкIынущ. Абы хэтынущ Черкесск щыIа зэхьэзэхуэм къыщыхэжаныкIахэр.
НафIэдз Мухьэмэд.
